હવે આધાર કાર્ડનો નંબર મળી જાય ત્યાં સુધી બરાબર છે, પણ અંગૂઠાની નિશાની, ફિંગરપ્રિન્ટ કઈ રીતે મેળવી લેવામાં આવી? સરકારી તંત્ર કહે છે અમારી વ્યવસ્થા બહુ ફૂલપ્રૂફ છે. નંબરો ફરતા થાય, પણ ફિંગરપ્રિન્ટ કંઈ એમ કોઈને મળે નહિ. સુરતના વેપારીઓને મળી ગઈ. આપણે જાણીએ છીએ કે આધાર કાર્ડ માટે ખાનગી કોન્ટ્રેક્ટરો રોકવામાં આવ્યા છે. ખાનગી કંપનીના માણસો તમારું કાર્ડ કાઢી આપે. તમારી વિગતો, ફોટો, ફિંગરપ્રિન્ટ લઈને સરકારી વિભાગમાં જમા કરાવે. પરંતુ જમા કરાવવાની સાથે પોતે એકઠી કરેલી વિગતોની કોપી જેને જોઈએ તેને પૈસા લઈને આપી શકે.